בית שבעה כוכבים - דיור מוגן בהרצליה פיתוח, באתר ההורים שלי
ההורים שלי > דיור מוגן > בית שבעה כוכבים - דיור מוגן בהרצליה פיתוח
בית שבעה כוכבים הוא בית דיור מוגן יוקרתי במרכז הארץ. הבית מנוהל ע"י קבוצת בית הזהב – חברה ציבורית לניהול ותפעול מרכזי דיור מוגן לבני הגיל השלישי, שנוסדה בשנת 1989. בית שבעת הכוכבים נמצא במתחם מטופח ופסטורלי ברחוב הנשיא בהרצליה פיתוח. מיקומו של הבית אידיאלי – בשכונה שקטה, קרוב לים ולמרכזי בילוי ותרבות בעיר הרצליה, ובהם הטיילת, המסעדות ובתי הקפה לאורך החוף והמרינה היפה. הבית נמצא במרחק של דקות נסיעה מכביש החוף והגישה אליו וממנו נוחה ומהירה.
בית שבעה כוכבים עוצב ונבנה בסטנדרטים גבוהים ביותר, הן מבחינת יחידות הדיור עצמן והן מבחינת שטחי הציבור הרחבים שהוא כולל. הבית כולל רק 104 יחידות דיור, ובכך הוא משמר ומטפח את אופיו המשפחתי והאינטימי של הבית.
אגפי המגורים במתחם שוכנים בשלושה מפלסים, והם כוללים מגוון דירות מפוארות: דירות 2 ו-3 חדרים וכן דירות גן במספר גדלים. הדירות גדולות ואלגנטיות, והן מאובזרות בכל הנדרש לניהול אורח חיים עצמאי באיכות חיים גבוהה. הדירות ממוזגות וכוללות מטבח עם כיריים חשמליות, מיקרוגל ומקרר, שירותים ומקלחת, ארון אישי, טלפון, טלוויזיה עם חיבור לכבלים, חיבור לאינטרנט ולחצן מצוקה. בנוסף, קיימת חניה מקורה. כל דייר יכול לעצב את חלל הדירה כראות עיניו.
הבית משלב בתכנונו המוקפד, שמירה על פרטיות הדיירים יחד עם חיי חברה, תרבות ופנאי מגוונים להנאת הדיירים. שטחי הציבור כוללים לובי מפואר, ספרייה גדולה, בריכה מקורה, חדר כושר, מסעדה מעולה, ספא וחללים לפעילויות השונות. בתי כנסת, אשכנזי וספרדי, נמצאים בסמוך לבית.
במתחם בית הדיור בית שבעה כוכבים נמצאת מחלקה סיעודית בניהול רשת "ביחד". מחלקה זו פועלת ברישיון ובפיקוח של משרדי הבריאות והרווחה. מבנה המחלקה מהודר וכולל חדרים גדולים ואיכותיים. למחלקה הסיעודית חצר רחבה ומושקעת, בה פינות מוצלות לישיבה. צוות רפואי וסיעודי חם ומסור מטפל בדיירים הסיעודיים.
בית שבעה כוכבים פועל ברישיון ובפיקוח של משרד הבריאות. הבית שומר בקפידה על בריאותם, בטיחותם ואיכות חייהם של דייריו. דלפק הקבלה בבית מאויש 24 שעות ביממה. הדיירים נהנים מפיקוח רפואי צמוד, מטיפולים של רפואה משלימה: עיסויים, רפלקסולוגיה ופדיקור רפואי, ומייעוץ מקצועי בנוגע לכושר הגופני. בתי החולים הסמוכים, למקרה ונדרש פינוי דחוף לבית חולים, הם בי"ח מאיר בכפר סבא ואיכילוב בתל אביב. מגוון שירותים עומד לרשות הדיירים: שירותי רווחה, כביסה, דואר, ספרות וטיפוח, אחזקה, ניקיון והסעה לערים הרצליה ותל אביב. שירותי ההסעדה בבית כוללים מסעדה יוקרתית (קפיטריה), חדר אוכל, שירות לחדרים ומסעדה המנוהלת ע"י שף. ארוחות טריות ובריאות, מותאמות להעדפות כל דייר, מוכנות ומוגשות במסעדה.
פעילויות יומיומיות מגוונות מוצעות לדיירים והן כוללות פעילות גופנית, אם בשחייה ופעילות בבריכה המקורה, או בחדר הכושר ובשיעורי ספורט. כמו כן כוללות הפעילויות חוגי העשרה, אומנות ויצירה, הרצאות בתחומי מוזיקה, היסטוריה, ספרות, קולנוע ואקטואליה, ברידג', קונצרטים, ריקודי עם ומקהלה, מופעי בידור וסרטים. במקום פועל אולפן ללימוד עברית.
צוות הבית הוא צוות מקצועי ומסור, השומר על ביטחונם, פרטיותם, עצמאותם וכבודם של הדיירים. הצוות נותן יחס אישי וחם לכל דייר ודייר. הצוות כולל צוות רפואי של רופא ואחיות, עובדי רפואה משלימה, עובדת סוציאלית, מדריכים ומורים בחוגים השונים, מדריכי ספורט, עובדי הסעדה, עובדי ספרות וטיפוח, עובדי ניקיון, אבטחה ותחזוקה.
פרופיל בית שבעה כוכבים - דיור מוגן בהרצליה פיתוח - דיור מוגן, הרצליה
מספר דיירים: 104 דירות
המחלקה הסיעודית תחת פיקוח ובאישור של משרד הבריאות ומשרד הרווחה
הדייר מוזמן לעצב את הדירה על פי טעמו האישי
הדירות גדולות ומפוארות
עיסויים, רפלקסולוגיה ופדיקור רפואי
שירותי ניקיון הדירה/החדר - שירותי ניקיון פעמיים בשבוע
שירותי הסעה להרצליה ולתל אביב
בית כנסת - בית כנסת ספרדי ואשכנזי בצמוד
אירועים בכל חג ומועד
ביה"ח "מאיר" בכפר סבא
ביה"ח "איכילוב" בתל אביב
מטבח - מטבח חדיש, מאובזר ורחב
חוגים והעשרה - אומנות ויצירה, ציור וגילוף בעץ, קורס פיתוח החשיבה, חוג שעשועי הגיון
פעילות חברתית - מופעי תרבות ובידור, סרטים משובחים
הרצאות - מוזיקה, היסטוריה, אקטואליה, ספרות וקולנוע
פעילות גופנית - התעמלות בונה עצם, תנועה ומודעות לגוף, התעמלות במים, צוות מקצועי בייעוץ בנושא הכושר הגופני
לוח פעילויות מגוון ועשיר מידי חודש
בריכת שחיה - בריכת שחייה מקורה
חדר כושר - חדר כושר מאובזר בציוד מהשורה הראשונה
ג'קוזי - ספא מפנק
חנייה - מקורה
אולפן ללימודי השפה העברית
לובי מפואר, איזורי אירוח אלגנטיים
שטחים ציבוריים נרחבים
חצר נעימה
בית שבעה כוכבים - דיור מוגן בהרצליה פיתוח - דיור מוגן, הרצליה